Μια νέα μέρα ξημέρωσε στον Κύκλο, κόσμε.
Μετά τη χθεσινή βραδιά, οι καλεσμένοι στο VIP πάρτι ξυπνούν χαλαρά.
-Καλημέρα, Κύκλε. -Καλημέρα, Κύκλε.
Οι υπόλοιποι; Αυτοί απλώς θρηνούν.
Είναι η πρώτη φορά που δεν με έχουν καλέσει σε κάτι.
Δεν ήταν πολύ ωραία.
Καλημέρα, Σαμψών.
Κατάφερα να προσθέσω κάμποσα νέα άτομα
στην Ομάδα του Κέι Φερν.
Μένει ακόμα να δω τι έχουν κατά νου ο Άντι και η Σαβάνα
και ουσιαστικά να τους εξηγήσω γιατί δεν προσκλήθηκαν στο VIP πάρτι.
Ο δικός μου, ο Κέβιν, χθες ήταν σε ένα πάρτι με δύο κοπέλες,
και η μία ήταν μοντέλο στο OnlyFans.
Έλεος!
Άσε που κάλεσε την Τζιάνα στο πάρτι κι όχι εμένα,
ενώ ξέρει ότι η Τζιάνα μάλλον με μισεί.
Ο Κέβιν δεν μας στήριξε όταν διατάραξε το παιχνίδι.
Νομίζω ότι ο Άντι θα βαθμολογηθεί πολύ χαμηλά σήμερα.
Ο Άντι σίγουρα πρέπει να συμμαχήσει με τη Μάντελιν.
Ελπίζω αυτή να τσεκάρει τον Άντι όπως την τσεκάρει αυτός.
Τι τρελή πρώτη νύχτα!
Τέλειο πάρτι, αλλά μετά μας άφησες ένα δυσοίωνο μήνυμα.
Κάποιος θα μπλοκαριστεί.
Πρέπει να τα δώσω όλα σήμερα. Θα μιλήσω με όλους για να με συμπαθήσουν.
Θα παίξω πολύ καλύτερα στα παιχνίδια.
Χειρότερα δεν γίνεται.
Μην είσαι τόσο ντάουν, Ρέιτσελ. Δεν έκανες κάτι όπως,
ξέρω γω, το να φλερτάρεις με τη Σαβάνα, να υιοθετήσεις το σκυλί της
και μετά να τη γράψεις.
Α, γεια σου, Κέι Φερν.
Δεν πρόκειται να φύγω σήμερα.
Δεν γίνεται να με μπλοκάρουν σήμερα.
Κύκλε, κάλεσε τη Σαβάνα σε ιδιωτική συνομιλία.
"Ο Κέβιν σε καλεί σε ιδιωτική συνομιλία";
Τι θα μπορούσες να μου πεις, Κέβιν;
Κύκλε, άνοιξε τη συνομιλία με τον Κέβιν.
Κύκλε, μήνυμα.
"Καλημέρα! Δύο θαυμαστικά.
Εικονίδιο ήλιος.
Ελπίζω όλα να παραμένουν καλά ανάμεσα σ' εμένα, εσένα και τον Σαμψών
μετά το VIP πάρτι.
Καρδούλα.
Συγγνώμη, έπρεπε να καλέσω την Τζιάνα…"
"…γιατί ήξερα ότι ήταν λυπημένη αφότου παραλίγο να μπλοκαριστεί";
Τι; Έχει λερωμένη τη φωλιά του. Τιμωρία.
Εδώ δεν το έχει κάνει καν ο Σαμψών, αλλά ο Κέβιν κι επισήμως είναι τιμωρία.
Θα τον πείσω ότι το Κεβάνα ακόμα υπάρχει,
αλλά στο μυαλό μου δεν υπάρχει πια.
Μήνυμα. "Καλημέρα, μωρό.
Φυσικά κι όλα καλά μεταξύ μας.
Απογοητεύτηκα που δεν είδα την ψυχή του πάρτι εκτός υπηρεσίας…"
"…αλλά πάντα υπάρχει η επόμενη φορά.
Φατσούλα με καρδούλες. Εικονίδιο πάρτι".
Μου πέταξε ένα "Καλημέρα, μωρό", για όνομα!
Ορίστε, ακόμα το 'χω.
Έλεος, είμαι πολύ μούφα.
Φερν, τα κατάφερες και πάλι, μεγάλε. Τη σκαπούλαρες και απ' αυτό.
Θα συνεχίσω με το εξής μήνυμα.
"Είμαι περίεργη να μάθω πώς πήγε το πάρτι".
Η Σαβάνα γράφει πάλι; Στέλνει προτού απαντήσω στο πρώτο;
"Δημιουργήθηκε καμιά μυστική VIP συμμαχία; Φατσούλα που κλείνει το μάτι.
Μην ξεχνάς τους #ΣύζυγοΚαιΣαμ.
Θλιμμένη φατσούλα". Αποστολή μηνύματος.
Μια ταραγμένη δεσποσύνη. Είμαι θλιμμένη. Δεν έχω θυμώσει μαζί σου.
Είμαι απλώς ένα θλιμμένο κοριτσάκι που έχει παθιαστεί με το αγόρι της.
Θέλει να μάθει για τη #VIP_Ομάδα.
Δεν θέλω να νιώθει ότι την άφησα απ' έξω ή ότι έκανα συμμαχία χωρίς αυτήν,
άρα πραγματικά υπάρχει μόνο μία διέξοδος.
Να τα ομολογήσεις όλα.
-Να πω ψέματα. -Υπήρχαν δύο διέξοδοι.
Κύκλε, μήνυμα.
"Το πάρτι θα ήταν εκατό φορές καλύτερο αν ήσουν εκεί.
Φατσούλα με φιλάκι.
Δεν έγινε καμία τρελή, άκρως απόρρητη VIP συμμαχία.
Ποτέ δεν θα μπορούσα να…"
Κάν' το "ποτέ των ποτών".
"…να ξεχάσω τους #ΣύζυγοΚαιΣαμ".
Κύκλε, αποστολή μηνύματος.
Ωραία, αλλά είπε "Καμία τρελή, άκρως απόρρητη VIP συμμαχία".
Άρα, ίσως έγινε κάποια που απλώς δεν είναι τρελή.
Κεβ, περπατάς σε τεντωμένο σκοινί, φίλε.
Ο Κέβιν είναι το νούμερο ένα για μένα τώρα και θέλω να του το πω,
ώστε να με έχει κι αυτός ως νούμερο ένα.
Οπότε, Κύκλε, μήνυμα.
"Μου ζεσταίνεις την καρδιά".
"Χαίρομαι που σε έχω
ως το νούμερο ένα για μένα στον Κύκλο.
Καρδούλα.
#ΕίμαστεΜαζίΣεΑυτό".
Ναι!
Πραγματικά είμαστε μαζί σ' αυτό, Σαβάνα. Τέτοια θέλω να ακούω, μωρό μου.
Η Βίβλος λέει να μην εμμένεις στον θυμό σου,
οπότε προσπαθώ να είμαι μια καλή χριστιανή γυναίκα του Θεού
και τον συγχωρώ. Δεν είμαι θυμωμένη.
Απλώς θα έχω τον νου μου
και θα προσέχω τι του εμπιστεύομαι.
Εμπιστοσύνη.
Νιώθω ότι αυτός ο δεσμός γίνεται όλο και πιο δυνατός.
Ο Κέβιν επανήλθε στην κορυφή.
Μετακίνησε το αυτοκόλλητο με το όνομα του Κέβιν. Αληθινή αγάπη στον Κύκλο.
Στο μεταξύ, η Ρέιτσελ σηκώνει βάρη ξεκινώντας ομαδική συνομιλία.
Πρέπει να βεβαιωθώ ότι ο κόσμος με θέλει εδώ και θα με κρατήσει εδώ.
Θα μιλήσω με τα κορίτσια.
Θα επικοινωνήσω με την Τζιάνα,
για να μου πει όλα όσα έγιναν στο πάρτι.
Μετά, πρέπει να πάρω την Τζαντέιζα με το μέρος μας.
Ίσως κάνουμε γυναικεία συμμαχία.
Κύκλε, άνοιξε συνομιλία με την Τζιάνα και την Τζαντέιζα.
-Χρειάζομαι νυχοκόπτη. -Κακώς δεν έκανες πεντικιούρ πριν φύγεις.
"Η Ρέιτσελ σε καλεί σε συνομιλία". Μωρό μου!
Μου έλειψες, δικιά μου.
-Το περίμενα αυτό. -Μάλλον θα ταράχτηκε.
Θα έχει χεστεί από φόβο. Δεν προσκλήθηκε στο πάρτι.
Βγήκε έκτη.
Γιατί με καλεί η Ρέιτσελ σε συνομιλία;
Δεν ξέρω πώς νιώθω γι' αυτό.
Κύκλε, άνοιξε την ομαδική συνομιλία με τη Ρέιτσελ
Μήνυμα. "Καλημέρα, αδερφές του Κύκλου!
Τζαντέιζα…"
"…σίγουρα κι εσύ θα θες να μάθεις τι έγινε στο πάρτι χτες".
"Οπότε, Τζιάνα, #ΠεςΤαΚουτσομπολιάΤουΠάρτι".
-Μας πέταξε το μπαλάκι. -Ναι.
Η Ρέιτσελ μπήκε κατευθείαν στο ψητό. Ναι, κι εγώ αναρωτιέμαι για το πάρτι.
Χαίρομαι που δεν έπρεπε να το πω εγώ.
Προφανώς δεν θα πούμε ότι ο Κέβιν είπε πως…
-Είμαστε ασφαλείς μεταξύ μας. -Όχι.
Μήνυμα "Καλημέρα, όμορφες κυρίες!
-Θαυμαστικό". -"Όμορφες κυρίες";
-Ή "Καλημέρα, υπέροχα κορίτσια". -Ναι.
"Καλημέρα, υπέροχα κορίτσια". Όλα κεφαλαία, με δύο Α".
"Κατά τη γνώμη μου, δεν ήταν VIP πάρτι χωρίς εσάς τις δύο".
"Καρδούλα. Καλωσορίσαμε τους νέους παίκτες
και τους είπα ότι μπλοκαρίστηκα από το πρώτο βράδυ. Φατσούλα που γελά".
Μπράβο σου!
Όχι, αυτό είναι καλό
γιατί τώρα, όλοι οι υπόλοιποι στο πάρτι το ξέρουν.
Είναι καλό.
-Ζήτησε τα κουτσομπολιά. -Τα είπαμε.
Μήνυμα. "Γεια σας, υπέροχες κυρίες. Φατσούλα με καρδούλες".
"Πώς νιώθετε για τους υπόλοιπους παίκτες;"
-Δίκαιη ερώτηση. -Αυτό ανοίγει τη συζήτηση.
Θα καταλάβω πώς νιώθουν κι αν δημιουργήθηκαν συμμαχίες.
Μήνυμα. "Για να 'μαι ειλικρινής, δεν έχω ψυχολογήσει τους περισσότερους…"
"…αλλά η Σαβάνα μού βγάζει κάτι αυθεντικό".
Η Ρέιτσελ είναι 100% ειλικρινής
γιατί δεν είχε ευκαιρία να ψυχολογήσει κανέναν.
Ναι, ακριβώς.
Μήνυμα. "Κατά τη γνώμη μου,
μία από εμάς θα κερδίσει".
"Εικονίδιο σάκος με χρήμα.
Συμμαχία;"
Αυτό ήταν πολύ ξεκάθαρο.
Η απρόβλεπτη συμπεριφορά της Ρέιτσελ με βοηθά στο παιχνίδι
γιατί κανείς δεν θα περίμενε να συμμαχήσω μαζί της.
Με τίποτα.
Μήνυμα. "Τζαντέιζα και Ρέιτσελ,
σας λέω ότι είστε ασφαλείς μαζί μου…"
"…αρκεί να είμαι ασφαλής μαζί σας. #ΔύναμηΓυναικών".
Ωραία. Έλα, Τζαντέιζα.
Θέλεις να συμμετέχεις σ' αυτό. Το ξέρεις. Κοίτα μας.
Μήνυμα. "Είμαι φίλη με τις γυναίκες και σας στηρίζω".
"#ΣτηρίζωΌλεςΤιςΓυναίκες".
Εντάξει.
Η Τζαντέιζα είναι αυθεντική και μας στηρίζει.
Απόλυτα.
Ναι, Τζαντέιζα!
Είσαι δικιά μου!
Ναι! Αυτό μπορεί να αποδειχθεί εκπληκτικό.
Πάντως, νιώθω καλά.
Τώρα έχω συμμαχία με δύο κοπέλες
και με τον Ντάριαν φλερτάρουμε σαν τρελοί.
Αυτήν τη στιγμή νιώθω ότι είμαι στο κέντρο όλων των εξελίξεων.
Μήνυμα. "Σας στηρίζω μέχρι τέλους! Δύο θαυμαστικά".
"Γλύκες, θα σας δω στον τερματισμό. #ΤριπλήΑπειλή".
Ναι! Ορίστε!
Εντάξει, αυτό σημαίνει ότι με τη Ρέιτσελ και την Τζιάνα αλληλοστηριζόμαστε.
Μήνυμα.
"Ας αρχίσει το αληθινό παιχνίδι. Ποιος κάνει κουμάντο στον Κύκλο;"
-"#ΟιΓυναίκες". Τέλεια, Ρέιτσελ. -Τέλεια αναφορά στην Μπιγιονσέ.
Μπορεί να μη με κάλεσαν στο πάρτι,
αλλά πήρα όλες τις γυναίκες με το μέρος μου.
Νιώθω πολύ καλά. Δεν χρειάστηκε καν να γυμναστώ.
Αυτό το λέω συναισθηματική άσκηση, καλή μου.
Επάνω, κι ο Άντι κάνει λίγη γυμναστική.
Αφού είδε τη φωτογραφία της Μάντελιν,
έκρινε ότι είναι η τελευταία του επιλογή για γκόμενα στον Κύκλο. Τι ρομαντικό.
Παρατηρώ ότι δημιουργούνται κάποιες σχέσεις.
Ο Ντάριαν με την Τζαντέιζα.
Ο Κέβιν φασώνεται με την Τζιάνα ή τη Σαβάνα.
Δεν λέει ο Άντι να 'ναι ο μόνος σινγκλ άντρας εδώ.
Αν κάποια είναι να τραβήξει την προσοχή του Άντι,
θα 'ναι η Μάντελιν με τα τατουάζ και τη γιόγκα.
Κύκλε, άνοιξε ιδιωτική συνομιλία με τη Μάντελιν.
Ο Άντι με καλεί σε ιδιωτική συνομιλία! Οι παλμοί μου ανέβηκαν ήδη.
Το ήξερα ότι του αρέσω κι εγώ.
Ίσως θα ήταν το κατάλληλο άτομο να μου πει τα κουτσομπολιά.
Κύκλε, άνοιξε την ιδιωτική συνομιλία με τον Άντι.
Λοιπόν, Κύκλε, μήνυμα.
"Γεια σου… Χαίρομαι που δεν είμαι ο μόνος περφόρμερ εδώ.
Δεν θέλω να 'μαι άλλος ένας βλάκας που σου γράφει,
αλλά έπρεπε να σου πω ότι είσαι πανέμορφη.
Φατσούλα με καρδιές". Αποστολή μηνύματος.
Θεέ μου. Έχω μετατραπεί τελείως σε άντρα.
Άντι.
Αυτό το μήνυμα με πείθει ότι δεν είναι ψεύτικο προφίλ.
Αυτό δείχνει ότι με σέβεται και ότι είναι κύριος.
Πρώτα θα με βγάλει για φαγητό.
Θα μου κάνει κομπλιμέντο για το φόρεμα που φοράω πριν το βγάλει.
Εντάξει, θα φερθούμε τολμηρά. Θα του πούμε ότι είναι ο τύπος μου.
Εντάξει, μήνυμα.
"Περίμενα να μου στείλεις μήνυμα. Χαμογελαστή φατσούλα, ανοιχτά χέρια".
"Αν γκουγκλάρεις τον τύπο της Μάντελιν, θα βγει η φωτογραφία σου. #ΣύζυγοςΚύκλου".
Εντάξει, πήγαμε κατευθείαν από το τίποτα στον σύζυγο.
Στα μάτια της, είμαστε ήδη παντρεμένοι. Αυτό είναι τέλειο.
Θεέ μου. Εντάξει. Τι απαντάμε σ' αυτό;
Εντάξει. Μήνυμα. "Συγγνώμη που άργησα τόσο".
"Σου έλειψε ο συνοδός σου στο χτεσινό πάρτι;
Κόκκινη καρδούλα. Εικονίδιο δαχτυλίδι".
Μ' αρέσει το γεγονός ότι μου κάνει ερωτήσεις
και δεν είναι ένα ανούσιο φλερτ.
Μήνυμα.
"Πέρασα πολύ καλά στο πάρτι χθες βράδυ…"
"…αλλά με χάλασε που δεν ήσουν εκεί".
Εντάξει, δεν με κοροϊδεύει. Είναι τέλειο.
Ας την πούμε με το όνομά της.
Μήνυμα.
"Μάντελιν, κόμμα,
#ΣύζυγέΜουΣτονΚύκλο…"
"… υπόσχομαι να σε στηρίζω από δω και πέρα.
Κόκκινη καρδούλα".
Κυριολεκτικά, το καλύτερο μήνυμα που θα μπορούσα να λάβω. Με στηρίζει.
Μήνυμα.
"Ας φτάσουμε μαζί στην κορυφή.
Κόκκινη καρδούλα".
"Οι άλλοι μπορούν να έρθουν στον γάμο μας. Τσιν τσιν.
Έχεις τον λόγο μου. #ΣύζυγοςΣτονΚύκλοΓιαΠάντα".
Τρέφω μεγάλες ελπίδες γι' αυτό. Ξεκάθαρα γουστάρουμε ο ένας τον άλλον.
Και δεν μπορείς να πεις ψέματα στη σύζυγό σου εδώ, Άντι.
Ναι, ο Άντι είναι τέρμα αυθεντικός.
Νομίζω ότι πήγε όπως ακριβώς ήθελα.
Σύζυγος στον Κύκλο για πάντα.
Ναι, για πάντα, μέχρι να συναντηθείτε.
Μιλώντας για σοκαριστικές εκπλήξεις, μας περιμένει ένα μπλοκάρισμα απόψε
που σημαίνει ότι οι παίκτες κάνουν ό,τι μπορούν
για να ξεχαστούν, με γυμναστική, φαγητό
ή απλώς εκτιμώντας πόσο τέλειοι είναι.
Ναι.
Μπα, φίλε.
Εντάξει. Αυτό ήταν.
-Κόπηκες; -Όχι.
Δεν είχα ιδέα ότι Τζαντέιζα ξέρει να παίζει κιθάρα.
Επειδή δεν ξέρει. Μάλιστα.
Θεέ μου.
-"Τρελο-Ποπ". -"Τρελο-Ποπ";
Κι άλλο παιχνίδι.
Ναι! Είμαι έτοιμη, Κύκλε.
Ας παίξουμε.
Κύκλε, άνοιξε το Τρελο-Ποπ.
Θα κάνουμε στους παίκτες ερωτήσεις πολλαπλών επιλογών για την ποπ κουλτούρα.
"Ποιος διάσημος ονόμασε το παιδί του…"
ΙΛΟΝ ΜΑΣΚ ΓΚΟΥΙΝΕΘ ΠΑΛΤΡΟΟΥ - ΤΖΑΡΕΝΤ ΛΕΤΟ
-Δεν ξέρω πώς να το προφέρω. -Εξ Έι Εξ Ι.
Ζάουα-έξι;
Ζέι-όξι;
Είναι όνομα παιδιού αυτό;
Είναι Εξ Ας Έι 12. Έλεος.
"Ο Ίλον Μασκ, η Γκουίνεθ Πάλτροου, ο Τζάρεντ Λέτο".
Ο Τζάρεντ Λέτο;
Ο παρουσιαστής του Late Night, ο αστείος τύπος.
Μοιάζει με μαθηματική εξίσωση.
Χτες ονειρεύτηκα ότι αντέγραψα σε ένα τεστ μαθηματικών.
Μόνο ένας θα ονόμαζε το παιδί του με κάτι σαν εξίσωση.
Ο ιδιοκτήτης των Tesla, PayPal, SpaceX και Twitter.
Ακριβώς.
Ο Ίλον Μασκ. Αυτός θα το έκανε.
Ίλον Μασκ! Όλοι πρέπει να το ξέρουν αυτό.
Είμαι της τεχνολογίας. Ελπίζω να το ξέρει κι η Ρέιτσελ.
Η Ρέιτσελ θα έπρεπε να μπορεί να απαντήσει, αλλά η Ντεμπ ίσως όχι.
Πρέπει να τα πάω καλά. Δεν κάνει να τα θαλασσώσω.
Οι απαντήσεις θα αποκαλυφθούν στην ομάδα.
Εντάξει, Κύκλε, ας δούμε ποιος το έκανε. Εγώ απάντησα σωστά.
Χρυσό αστέρι για τον Γκάρετ. Φυσικά κι ήταν ο Ίλον Μασκ.
Ρέιτσελ!
-Ρέιτσελ, αυτό ήταν… -Περίεργη απάντηση.
Έλα, οφείλεις να ξέρεις ποιος είναι ο Ίλον Μασκ.
Εκτός αν ζεις σε σπηλιά,
θα έπρεπε να ξέρεις ότι είναι ο Ίλον Μασκ.
Αμάν, ρε Ρέιτσελ.
Πώς νιώθεις που είσαι ολομόναχη;
Κακό αυτό.
Νομίζω ότι το παιχνίδι μου δεν πάει καλά.
Αφού το είδα αυτό, το ένστικτό μου λέει ότι η Ρέιτσελ είναι πολύ μεγαλύτερη.
Εντάξει, μπορώ να το σώσω.
"Ποιος από αυτούς τους αθλητές ήταν τόσο στο WWE
όσο και στο UFC;"
Τι;
Ο The Rock είναι ηθοποιός, όχι αθλητής.
Θεέ μου. Η ερώτηση είναι ό,τι πρέπει για τη Χέδερ. Θεέ μου!
Η Ρέιτσελ θα το ήξερε γιατί τα αδέρφια της αγαπούν το WWE.
Τον λένε Χαλκ. Πρέπει να ήταν και στα δύο. Μάλλον θα 'ναι πολύ δυνατός.
Ξέρουμε ότι είναι ο Μπροκ Λέσναρ, αλλά για χάρη του παιχνιδιού…
Για να μην κινήσουμε υποψίες ότι είμαστε άντρες
και ξέρουμε την απάντηση, θα πούμε The Rock.
-The Rock. -Ναι.
Μη μας περάσουν για ψεύτικο προφίλ.
Απλώς θα πούμε The Rock.
-Κύκλε, ας πούμε τον Χαλκ Χόγκαν. -Χαλκ Χόγκαν.
-Βάλε τον Μπροκ Λέσναρ. -Μπροκ Λέσναρ.
Αν κάποιος υποψιάζεται ότι ο Άντι δεν είναι άντρας,
αυτό θα τους πείσει ότι είναι άντρας.
Ο Μπροκ Λέσναρ είναι το σωστό.
Όλοι οι άντρες συμφωνούν μαζί μου.
Ο Άντι και ο Γκάρετ συμφωνούν, όπως και η Ρέιτσελ.
Η Ρέιτσελ;
Κοιτάξτε, η Ρέιτσελ κι όλοι οι άντρες.
Πώς το ήξερε η Ρέιτσελ;
Μήπως στην πραγματικότητα είναι κανένας γέρος;
Η Ρέιτσελ είναι γέρος άντρας.
Νομίζουν οι νέοι ότι μόνο οι γέροι βλέπουν σπορ;
Σ' ευχαριστώ, Τζέισον,
που λατρεύεις το WWE.
Ο γιος μου ο Τζέισον.
Είναι ύποπτη.
Αμάν.
"Με ποιον από τους παρακάτω είχε δεσμό η Μαντόνα;"
"Μικ Τζάγκερ, Τζορτζ Κλούνεϊ, Σον Πεν".
Άνετα θα 'ταν ο καθένας.
Δεν ξέρω τον Τζορτζ Κλούνεϊ, απλώς αναγνωρίζω το όνομα.
Έχει μεγάλα πόδια, νομίζω.
Αυτό είναι πρόβλημα. Ξέρω ότι είναι ο Σον Πεν. Ήταν παντρεμένοι.
Ξέρει η Ρέιτσελ ότι είναι ο Σον Πεν;
Α μπε μπα μπλομ, του κίθε μπλομ…
Οι κινήσεις του Μικ Τζάγκερ.
Δεν είναι αυτό.
Ο Σον Πεν.
Ο Σον Πεν, λοιπόν.
Δεν κάνει να το βρει η Ρέιτσελ. Βάλε τον Μικ Τζάγκερ.
Νιώθω, ως κοπέλα, ότι δεν θα ήξεραν ποιος είναι ο Σον Πεν.
Ίσως ο Κλούνεϊ ή ο Μικ Τζάγκερ.
Δεν νομίζω ότι ήταν ο Τζορτζ Κλούνεϊ. Ήταν πρόεδρος.
Δεν έχει εμπειρία από πολιτική, άρα δεν αποκλείεται.
ΣΟΝ ΠΕΝ
Τι;
Ο Σον Πεν;
Ο Σον Πεν είναι.
Θεέ μου, το βρήκαμε! Έλα, ρε Γκάρετ. Ναι!
Μπράβο! Δεν το ήξερα καν αυτό!
Θεέ μου!
Σαβάνα, κόλλα πέντε. Εντάξει.
Μπράβο, Γκάρετ. Μπράβο, Σαβάνα.
Το θεωρούμε ύποπτο ότι ο Άντι απάντησε λάθος;
Αυτό με κάνει να αμφισβητώ
μερικά πράγματα για τον Άντι.
Ίσως η Ρέιτσελ δεν είναι μεγάλη, αλλά και πάλι, θα μπορούσε να 'ναι άντρας.
"Ποια από αυτές τις συντομογραφίες
είναι κομπλιμέντο;"
Δεν ξέρω.
"NPC"; Να πάρει, τι είναι το NPC;
"Κανένα πρόβλημα, γλύκα".
"Ωραίο παντελόνι…"
IMHO, δεν τα πας καλά, Ρέιτς.
-Δεν ξέρω τι είναι το "HBIC". -"Είσαι η επικεφαλής σκρόφα".
Συγγνώμη που σε είπα σκρόφα, αλλά είσαι επικεφαλής.
"Επικεφαλής σκρόφα". "TL;DR" είναι "Πολύ μακρύ, μη διαβάζεις".
NPC σημαίνει διακοσμητικός χαρακτήρας σε βιντεοπαιχνίδι.
Δεν βλέπω πώς μια συντομογραφία με άνω τελεία μπορεί να είναι κομπλιμέντο.
Κύκλε, βάλε το "TL;DR" ως απάντηση.
Φίλε, δεν ξέρω τι σημαίνει οποιοδήποτε από αυτά.
Τι θα… Δεν ξέρω.
-Θα ήθελα να δηλώσω το "HBIC". -"HBIC". Αυτό βάλε.
Κύκλε,
βάλε το "NPC".
Φίλε, μπορεί να φανώ πολύ χαζός εδώ.
Ως η HBIC του Κύκλου, έλεος, θα σας πω
ότι σημαίνει επικεφαλής σκρόφα.
Ορίστε;
Μάλιστα.
Η Μάντελιν, ο Κέβιν και η Ρέιτσελ απάντησαν λάθος;
Γιατί είμαι η μόνη που διάλεξε το TL;DR;
Ο Κέβιν σίγουρα θα έπρεπε να ξέρει το NPC.
Ένας χαρακτήρας που δεν παίζει, είναι αντρικός όρος.
Ναι, ίσως το NPC δεν ήταν η σωστή επιλογή.
Το ότι η Ρέιτσελ δεν το ήξερε συμβαδίζει με όσα απάντησε για τον Ίλον Μασκ.
Η Ρέιτσελ δεν είναι νέα.
Δουλεύω με παιδιά από τη γενιά Ζ.
Δεν μου κάνουν κομπλιμέντα. Να το πρόβλημα.
Μια της γενιάς Χ που τα ρίχνει όλα στη γενιά Ζ;
Οποία έκπληξη!
"Ευχαριστώ που μοιράστηκες τις γνώσεις σου".
Παρακαλώ.
Όλοι εστιάζουν στη Ρέιτσελ μετά από αυτό.
Η Ρέιτσελ δεν είναι 26.
Δεν είναι.
Νιώθω πως ήταν περίεργο
ότι η Ρέιτσελ ήξερε την ερώτηση για τον παλαιστή.
Φαίνεται σαν κάτι που θα ήξερε ένας άντρας.
Νιώθω απαίσια. Νομίζω ότι έκανα λάθος.
Μυρίζομαι κάτι ύποπτο.
Σαν ψεύτικο προφίλ.
Μ' αυτό το κουίζ, οι παίκτες ασχολήθηκαν με τις πιο πνευματικές αναζητήσεις
που έχουμε να προσφέρουμε.
Κοίτα στήθος!
Έχω τις κινήσεις.
Έτσι!
Εντάξει, μέταλ φίλε, τέλος τα παιχνίδια.
-"Ειδοποίηση!" -Αμάν! "Ειδοποίηση".
Όχι! Τι να 'ναι άραγε;
Για πάμε.
"Παίκτες, ήρθε η ώρα για αξιολόγηση".
Ξέρουμε πού ήμασταν την τελευταία φορά. Είναι ψυχοφθόρο.
Η Ρέιτσελ δεν θα αξιολογηθεί χάλια αν οι δεσμοί που έκανα είναι αληθινοί.
Θα στενοχωρηθώ πολύ αν βγω στην τελευταία θέση.
"Οι δύο κορυφαίοι παίκτες θα γίνουν ινφλουένσερ".
Υποψιάζομαι ποιος θα βγει.
Το θέμα είναι, να τον βοηθήσω να βγει ή να τον εμποδίσω;
Σε έναν ιδανικό κόσμο, εγώ θα βγω ινφλουένσερ!
Θα ήθελα να έχω τη δύναμη.
"Οι νέοι παίκτες Γκάρετ και Μάντελιν αξιολογούν, αλλά δεν αξιολογούνται".
Ευχαριστώ, Κύκλε.
Είμαι ασφαλής. Χαμένοι.
-Ευτυχώς που ήμασταν στο VIP πάρτι με… -Τους Γκάρετ και Μάντελιν. Ναι.
Ελπίζω να βαθμολογήσουν ψηλά την Τζιάνα.
-Το ξέρω. -Θεέ μου.
Δεν έχουμε πολλούς φίλους τώρα.
Αλλά ούτε και εχθρούς.
Θα ήμουν εντάξει στην τρίτη ή τέταρτη θέση.
Κύκλε, άνοιξε την αξιολόγηση.
Κύκλε, ας βάλουμε τον Άντι στην πρώτη θέση.
Είναι ο άντρας μου. Είναι το νούμερο ένα.
Θέλω να βάλω τον Ντάριαν στην πρώτη θέση.
Αυτός ο άντρας! Δεν μπορώ να αντισταθώ, εντάξει;
Θέλω να φανώ πιο δυνατή, αλλά δεν είμαι.
Θέλω να βάλω τον Κέβιν στην πρώτη θέση μου.
-Αυτός είναι ο νούμερο ένα φίλος μου. -Βάλε πρώτη τη Σαβάνα στην αξιολόγησή μου.
Η καλή μου στον Κύκλο.
Κατάφερα να τα μπαλώσω μαζί της, αφότου δεν την κάλεσα στο πάρτι.
Νιώθω καλά μ' αυτήν την απόφαση.
Κύκλε, θα ήθελα να βάλω
την Τζιάνα στην πρώτη θέση.
Νιώθω σίγουρη ότι αλληλοβαθμολογούμαστε καλά.
Aλληλοστηριζόμαστε.
Ο Κέβιν είναι ο πατριός του Σαμψών εδώ.
Οπότε, Κύκλε, βάλε τον Κέβιν στην πρώτη θέση για μένα.
Εντάξει, ελπίζω, αν γίνει ινφλουένσερ,
αν τον βαθμολογήσουν αρκετά καλά, να μη με μπλοκάρει.
Ας βάλουμε τη Ρέιτσελ στη δεύτερη θέση.
Η Ρέιτσελ θα δυσκολευτεί με την αξιολόγηση, έτσι όπως απάντησε,
και χρειάζεται βοήθεια.
Η Τζιάνα μπλοκαρίστηκε το πρώτο βράδυ. Χρειάζεται σύμμαχο.
Κύκλε, βάλε την Τζιάνα στη δεύτερη θέση.
Κύκλε, ας βάλουμε την Τζαντέιζα στην τρίτη θέση.
Δεν έχει λόγο να μας αντιπαθεί. Ίσως με βάλει τρίτο ή τέταρτο.
Κύκλε, βάλε τον Ντάριαν στην τέταρτη θέση.
Μοιάζει ένας αστείος, ξηγημένος τύπος.
Θα βάλουμε τον Άντι στην πέμπτη θέση της Τζιάνα.
Ο Άντι είπε ό,τι θέλαμε να ακούσουμε και νιώθει ότι δεν είναι στόχος
-επειδή η μπλοκαρισμένη παρέμεινε εδώ. -Ακριβώς.
Κύκλε, βάλε την Τζιάνα στην έκτη θέση για μένα.
Ήδη πήγα να την μπλοκάρω ως ινφλουένσερ,
οπότε είμαι σχεδόν σίγουρη θα μου έκανε το ίδιο.
Κύκλε, βάλε τον Κέβιν στην έκτη θέση.
Ίσως εσύ να φας σαλάτα στην μπανιέρα απόψε.
Κύκλε, βάλε τη Σαβάνα στην τελευταία θέση.
Δεν με εντυπωσίασε.
Δεν ξέρω αν είναι αξιόπιστη. Έβαλε επεξεργασμένες φωτογραφίες.
-Λυπάμαι, Σαβάνα. -Κύκλε, ο Άντι στην τελευταία θέση.
Νιώθω άσχημα που το κάνω, αλλά είναι το μόνο άτομο
που νιώθω άνετα να βάλω εκεί.
Κύκλε, υπόβαλε την αξιολόγησή μου.
"Η αξιολόγηση ολοκληρώθηκε". Όσο τους γνωρίζεις, γίνεται δυσκολότερο.
Μόνο ένα άτομο έχει λόγο να έχει θυμώσει με τον Άντι
και να τον χαντακώσει στην αξιολόγηση, η Τζιάνα.
Οι φιλενάδες μου με στηρίζουν.
Έκανα ό,τι μπορούσα και ελπίζω να είμαι ασφαλής.
Τώρα που τελείωσε η αξιολόγηση που ίσως αλλάξει το παιχνίδι,
είναι ώρα ο Άντι να ασχοληθεί με κάτι ακόμα πιο σημαντικό,
να πει στα φιλαράκια ότι φασώθηκε.
Ελπίζω να βρουν χρόνο στο πρόγραμμά τους.
Φαίνεται ότι ασχολούνται με πολύ σημαντικά πράγματα.
Κύκλε, ας καλέσουμε τον Ντάριαν και τον Κέβιν σε μια ομαδική συνομιλία.
Ο ΑΝΤΙ ΣΕ ΚΑΛΕΙ ΣΕ ΟΜΑΔΙΚΗ ΣΥΝΟΜΙΛΙΑ
Άντι! Αδερφέ μου!
Κύκλε, άνοιξε την ομαδική συνομιλία με τον Άντι.
Γεια σας, παίδες!
Ο Άντι, ο Κέβιν και ο Ντάριαν.
Θα νομίζουν ότι απογοητευτήκαμε για το πάρτι. Όντως απογοητευτήκαμε.
Ξέρω ότι κάτι χάσαμε.
Αλλά δεν θέλουμε να βγει αρνητική ενέργεια.
Απλώς θα πούμε "Γεια, πώς ήταν;
Πείτε μου λεπτομέρειες". Λοιπόν, μήνυμα.
"Μάγκες μου!
Ελπίζω να μην έχετε χανγκόβερ μετά το χθεσινοβραδινό πάρτι. LOL.
Πώς νιώθουμε;"
Το ήξερα, ρε φίλε!
Το ήξερα ότι θα αναφέρει το χτεσινοβραδινό πάρτι, προφανώς.
Ο Ντάριαν γράφει.
"Άντι, σίγουρα το ένιωθα μετά το χτεσινό βράδυ. Γελαστή φατσούλα".
"Θα ήθελα ο αγαπημένος μας αβανταδόρος να ήταν εκεί
και να παρτάρει μαζί μας!"
Γιατί δεν λες απλώς "Θα ήθελα να ήσουν στο VIP πάρτι,
αν σε είχε καλέσει ο Κέβιν";
Μήνυμα.
"Άντι, κόμμα,
ήθελα να σου πω ότι ένιωθα τόσο σίγουρος για τη φιλία μας…"
"…κι ήξερα ότι η Τζιάνα ήταν ντάουν, οπότε ήθελα να της φτιάξω το κέφι.
#ΔενΚρατάμεΚακία".
Ισχύει. Ισχύει απόλυτα. Καλά το έπαιξες, Κέβιν.
Οι παλάμες μου καταϊδρώνουν, μέχρι να δω τι θα πει ο Άντι γι' αυτό.
Ένιωθες πολύ σίγουρος για τη φιλία μας.
Όμως, έτσι όπως φέρθηκες, με έκανες να νιώσω
ότι δεν ήσουν σίγουρος και μας έγραψες κανονικά.
Λοιπόν, πρέπει να τον κάνουμε να νιώσει ότι δεν είμαστε θυμωμένοι.
Μήνυμα. "Ναι, φίλε, μην ανησυχείς! Το σήμα κατατεθέν, μαύρη καρδούλα".
Ναι! "Μαύρη καρδούλα.
Όπως φαίνεται, σύντομα ίσως γίνετε κουμπάροι.
Εικονίδιο μάτια. #ΤέρμαΟΑβανταδόρος".
Ο Άντι. Η Μάντελιν;
Ο Άντι και η Μάντελιν; Με τίποτα!
Μήνυμα. "Αυτό ήταν γρήγορο. Θα φέρω την Τζαντέιζα ως συνοδό".
Προφανώς. Όλοι το ξέραμε.
Όλοι φασώνονται στον Κύκλο τώρα; Τι συμβαίνει;
Κέβιν, ποια είναι η κοπέλα σου;
Αν πει "Σαβάνα", σημαίνει ότι τα έχει καλά με τη Σαβάνα και την Τζιάνα.
Κι αυτό είναι λίγο τρομακτικό για εμάς.
Μήνυμα. "Μην ανησυχείς, κι εγώ θα είμαι εκεί με τη Σαβάνα".
Αυτός και η Σαβάνα; Όμως, δεν κάλεσε τη Σαβάνα.
Κάλεσε την Τζιάνα.
Ο Κέβιν κάνει κινήσεις.
Μήνυμα.
"Γι' αυτό πάλεψα, ώστε να είστε στη συνομιλία των ινφλουένσερ.
#ΤριπλόΡαντεβού".
"Με τη Μάντελιν κάναμε την πρώτη μας κουβέντα σήμερα
και μάλλον ως αύριο θα έχουμε κάνει ασορτί τατουάζ".
"Λοιπόν, πείτε μου, τι παίζει με τη Ρέιτσελ;
Ερωτηματικό. Εικονίδιο μάτια".
Μήνυμα.
"Δεν έχω καταλάβει τίποτα από τη Ρέιτσελ.
Φατσούλα με φερμουάρ στο στόμα".
Μήνυμα.
"Περίεργο που η Ρέιτσελ δεν μας έγραψε καθόλου.
Κάποιες απαντήσεις της στο κουίζ με παραξένεψαν πολύ.
#ΑςΑλιεύσουμεΈναΨεύτικοΠροφίλ".
Θα αλιεύσουμε ψεύτικα προφίλ.
"Χάρηκα που τα είπαμε. Σας αγαπώ.
Ας ροκάρουμε".
Ορίστε. Βλέπετε;
Φίλε, συμφωνούμε σε όλα αυτήν τη στιγμή.
Άντι, βάζω δόλωμα, αδερφέ,
και θα ψαρέψω ένα πολύ ψεύτικο προφίλ.
Κοίτα να δεις, είναι η Ρέιτσελ.
Είμαστε συντονισμένοι. Αυτό ήταν καλό.
Χαίρομαι που έχουμε το τριπλό ραντεβού μας. Τι γλυκό!
Τα αγόρια θα ψαρέψουν.
Δεν πειράζει αν κάποιος πέσει μέσα. Έχουν τον μούφα ναυαγοσώστη Κέι Φερν.
Καθώς πέφτει η νύχτα,
η Τζαντέιζα που δεν χόρτασε με την κλασική κιθάρα,
τώρα καταπιάστηκε με την τέχνη.
Να με λέτε Πικάσο.
Γιατί, μωρό μου, είμαι καλλιτέχνιδα!
Φτιάχνω λίγη σαλάτα με ρόκα και κόλιαντρο,
με χυμό λάιμ και λίγη τριμμένη παρμεζάνα.
Κύκλε, φτιάχνω μακαρόνια με τυρί, αν θες να έρθεις από δω.
Ή αν θες να στείλεις κάποιον.
Τον Άντι, ας πούμε.
Μετά από δύο αξιολογήσεις, η Ρέιτσελ επιτέλους καταστρώνει τακτική.
Η Τζαντέιζα είχε κάτι με τον Ντάριαν.
-Όχι! -"Ειδοποίηση!"
Μόλις ξεκίνησα το διάγραμμά μου!
Εδώ είμαστε!
Τι συμβαίνει; Πες μου, Κύκλε.
Θα σου πει, Κέι Φερν. Μην ουρλιάζεις.
"Βγήκαν τα αποτελέσματα". Θα φοβόμουν αν ήμουν στη θέση των άλλων.
Μάλλον δεν έχω τόση αγωνία όσο η Ρέιτσελ, αλλά έχω αγωνία!
Ανησυχώ.
Έχω μετατραυματικό στρες γιατί την άλλη φορά βγήκαμε τελευταίοι.
Ξέρω.
"Οι δύο πιο δημοφιλείς παίκτες θα γίνουν ινφλουένσερ".
Τώρα θα κριθούν όλα.
Αν δεν είμαι εγώ, ας είναι ο Κέβιν.
Μακάρι να είναι ο Κέβιν.
"Οι ινφλουένσερ θα αποφασίσουν ποιος θα μπλοκαριστεί από τον Κύκλο".
Χαίρομαι πολύ που μπήκα όταν μπήκα.
Είναι πολύ λυπηρό. Κάποιος όντως θα φύγει απόψε.
Άρχισε η αγωνία.
Το ξέρω, αδερφέ. Το ξέρω.
Τελευταία θέση.
Άντι, μ' αρέσει η φάτσα σου, αλλά ας μην τη δω.
Βγάλε τον επίδεσμο.
Να χαρείς, όχι εμείς.
Χριστέ μου, βοήθησέ με.
Ποιον έχουμε, Κύκλε; Δεν θέλω να είμαι έβδομος.
Αλήθεια;
Τι;
Όχι!
-Όχι. -Αυτό είναι σοβαρό, αδερφέ.
-Θεέ μου, ναι! -Είναι σοβαρό.
Γιατί βγήκε τελευταία η Σαβάνα;
Σαβάνα, τι διάολο έκανες; Εγώ σε έβαλα στην πρώτη θέση.
Εκεί που ήταν πρώτη, πήγε τελευταία.
Πώς έγινε αυτό;
Αυτό το παιχνίδι είναι τρελό!
Συγκλονίστηκα.
Γιατί δεν με συμπαθεί ο κόσμος;
Προφανώς, δεν με στηρίζουν και πολλοί.
-Το κάρμα είναι σκύλα! -Σκύλα!
Μια στιγμή! Ισοπαλία στην πέμπτη;
Μάλλον πρέπει να καθίσω.
Νομίζω ότι πρέπει να καθίσω. Αυτό αξίζει να καθίσω.
Θεέ μου!
Σ' όλη τη ζωή μου, δεν έχω ξανανιώσει τόσο μεγάλο άγχος.
Πλέον δεν έχω την παραμικρή ιδέα τι πρόκειται να γίνει.
Είμαι εγώ.
Είμαι δίπλα στη Ρέιτσελ;
-Ο Άντι και η Ρέιτσελ. -Θεέ μου.
Δεν μετακινήθηκα, άρα δεν προχωρώ.
Οι δύο προηγούμενοι ινφλουένσερ είναι κοντά στον πάτο.
Είναι τρελό το πώς τα πράγματα μπορούν να αλλάξουν…
έτσι απλά στον Κύκλο.
Τα δύο καθάρματα που μας μπλόκαραν είναι στον πάτο.
-Πώς νιώθετε; -Ναι. Δεν σας αρέσει.
Αυτό δεν είναι καλό.
Κέβιν, φρόντισε να με σώσεις.
Εγώ!
Τι φτηνιάρικη Μαράια Κάρεϊ ήταν αυτό;
Μάλιστα, βασίλισσα Τζαντέιζα.
Αυτό σημαίνει ότι είμαι στην πρώτη τριάδα.
Ας είναι η Τζιάνα.
Άρα είμαστε εγώ, ο Ντάριαν και η Τζιάνα.
Τα τρία άτομα από το VIP πάρτι.
-Μου κάνει. Ναι, εννοείται. -Προτιμότερο αυτό από τον πάτο.
Εντάξει. Βγήκα τρίτος. Μου κάνει!
-Ο Ντάριαν. Είμαστε ινφλουένσερ! Ναι! -Είμαστε ινφλουένσερ! Κοίτα να δεις!
-Ναι! -Αδερφέ!
Όχι!
Η Τζιάνα βγήκε κωλο-ινφλουένσερ.
Καλή η τρίτη θέση. Μια χαρά είναι. Η κορυφή της μέσης.
Η Τζιάνα είναι σύμμαχός μου.
Ο Κέβιν είναι σύμμαχος του Ντάριαν.
Είμαι καλά!
Έλα, Κέβιν. Τουλάχιστον βγες πρώτος.
Τουλάχιστον βγες πρώτος για να ψηφίσεις να μείνω.
-Πρώτη και δεύτερη θέση. -Έλα, μωρό μου.
Πάμε!
-Πάμε, φίλε. Εντάξει. -Δεύτεροι, μωρό μου. Εντάξει.
-Εντάξει. -Καλύτερα κι από πρώτο.
-Μόνο προς τα πάνω πάει. -Ναι.
Ο Κέβιν είναι πρώτος!
Πολύ καλά νέα.
-Νούμερο ένα, Κέι Φερν! -Ο Κέβιν είναι ινφλουένσερ.
Ελπίζω να παλέψει για τον Άντι, όπως εμείς παλέψαμε γι' αυτόν.
Δεν καταλαβαίνω.
Πώς γίνεται να είσαι πρώτος, Κέβιν;
Ο Κέβιν έκανε ένα φοβερό VIP πάρτι. Δεν ξαφνιάζομαι που βγήκε πρώτος.
Είμαι το νούμερο ένα
Η Τζιάνα είναι ινφλουένσερ. Μόνο αυτό με νοιάζει.
Αν κυνηγήσει τη Ρέιτσελ, θα εξηγήσουμε ότι…
-Θα την προστατέψουμε. -Ναι.
Θα πάλευα γι' αυτήν αντί για τους Σαβάνα κι Άντι.
Θα παλέψω για οποιονδήποτε άλλον εκτός από τους Σαβάνα κι Άντι.
Απόλυτα.
Πού είναι τα μπλε "νι"; Δώσε μου τα μπλε "νι".
Δεν πληρώσαμε καν 15 δολάρια τον μήνα.
Μου κάνει. Δεν είναι Twitter Blue.
Πήραν τα μπλε "νι". Μπουμ. Γουστάρω.
Δεν έχω ιδέα αν η Τζιάνα και η Ρέιτσελ έχουν μιλήσει.
Μπορεί να είναι κολλητές.
Αν είναι έτσι,
μπορώ να συζητήσω λογικά με την Τζιάνα
και να πω ότι… "Ειδοποίηση"; Πάλι;
"Ειδοποίηση";
-"Ειδοποίηση!" -"Ειδοποίηση!"
Όχι!
"Είναι ώρα οι ινφλουένσερ να αποφασίσουν ποιον παίκτη θα μπλοκάρουν".
Μπλοκάρουμε. Προχωράμε.
Αυτό θα ταράξει τους πάντες.
Έλεος, Κύκλε, κινείσαι γρήγορα.
Τζιάνα, σου στέλνω τη θετική ενέργειά μου.
"Η Τζιάνα και ο Κέβιν θα πάνε στο Στέκι για να αποφασίσουν".
-Ελπίζω να σας άφησα ζεστή τη θέση. -Θα αφήσουμε το στίγμα μας.
-Θα ταράξουμε τα νερά. Πάμε. -Περπάτα.
Οι ινφλουένσερ Τζιάνα και Κέι Φερν πηγαίνουν στο Στέκι για να αποφασίσουν.
Αυτήν τη φορά, δεν υπάρχει ανατροπή.
Κάποιος θα φύγει στ' αλήθεια, οπότε, πάρ' το σοβαρά, Τζιάνα.
Κοίτα τι έχει εδώ.
Τώρα μάλιστα!
Ώστε έτσι ζουν οι ινφλουένσερ.
Στην υγειά της Τζιάνα που έγινε ινφλουένσερ μετά τον αποκλεισμό.
-Και την τελευταία θέση το πρώτο βράδυ. -Ναι.
Εβίβα, Κύκλε.
Ας μάθουμε τι σκέφτεται ο Κέβιν.
Ποιον έχει στο στόχαστρο.
-Πρώτος στόχος, η Σαβάνα. -Η Σαβάνα.
Η κοπέλα που μας μπλόκαρε το πρώτο βράδυ και είχε δύο βράδια να ζητήσει συγγνώμη.
-Δεν σκέφτηκε καν να μας γράψει. -Ακριβώς.
Η Ρέιτσελ είναι το νούμερο ένα που έχω για μπλοκάρισμα.
Αφού κάλεσα την Τζιάνα στο VIP πάρτι, νομίζω ότι μου χρωστάει.
Όχι μόνο αυτό, αλλά ως ινφλουένσερ νούμερο ένα,
το κέρδισα το δικαίωμα.
Εγώ κάνω κουμάντο. Πλάκα κάνεις;
Κύκλε, άνοιξε τη συνομιλία των ινφλουένσερ.
-Φοβερή αίσθηση. -Τέλεια.
Πολύ ωραία αίσθηση.
Μήνυμα. "Τζιάνα!
Συγχαρητήρια που έγινες ινφλουένσερ.
#ΚοίταΠούΕίμαστεΤώρα! Θαυμαστικό.
Εικονίδιο σαμπάνια.
Εικονίδιο τσούγκρισμα.
Φατσούλα που γιορτάζει με καπέλο για πάρτι".
"#ΚοίταΠούΕίμαστεΤώρα!"
Φοβερή ενέργεια, φίλε. Μήνυμα.
"Κέβιν!" Όλα κεφάλαια. "Θαυμαστικό".
Βάλε άλλα τρία θαυμαστικά.
"Ευχαριστώ που βοήθησες να βρεθώ εδώ, κούκλε. Φιλάκι.
Η κορυφή είναι πολύ καλύτερη από τον πάτο".
Αποστολή μηνύματος.
"Κούκλε";
"Φιλάκι";
Πρώτον, Τζιάνα, παρακαλώ.
-Άνετα τα φτιάχνουμε μαζί του. -Ναι.
-Παράξενο να το λένε δύο άντρες. -Μεταφορικά.
Ναι, για τους σκοπούς του Κύκλου.
Ας πούμε πρώτα για τον Ντάριαν.
Κύκλε, μήνυμα.
"Ο Ντάριαν είναι φιλαράκι μου
από την αρχή.
Είναι και μέλος της #VIPΟμάδας".
"Για μένα, πρέπει να μείνει".
-Μ' αρέσει αυτό. -Κι εμένα.
Μήνυμα. "Συμφωνώ απόλυτα.
-Τον αγαπώ τον Ντάριαν". -Το "αγαπώ" με κεφαλαίο.
"Οπωσδήποτε πρέπει να μείνει". Ναι!
Μήνυμα. "Με την Τζαντέιζα τα πάμε τέλεια"…
-Κόμμα; -Ναι.
"…όσο περνά ο καιρός…"
"…νιώθω ότι έχουμε πολλά κοινά!" Κάπως έτσι.
-Τέλειο. -Ένα θαυμαστικό, παρακαλώ.
"Εσύ πώς νιώθεις; Ερωτηματικό".
Αποστολή μηνύματος.
Ενδιαφέρον που το λες αυτό, Τζιάνα.
Προφανώς δεν αναφέρουμε τη συμμαχία μαζί της.
-Ας δούμε τι λέει ο Κέβιν. -Ναι.
Μήνυμα.
"Ξέρω ότι αυτή και το φιλαράκι μου Ντάριαν
έχουν κάτι ξεχωριστό.
#ΑςΤηνΚρατήσουμεΕδώ".
Τζαντέιζα, είσαι ασφαλής.
Ωραία. Άρα θα κριθεί ανάμεσα στους Ρέιτσελ, Άντι και Σαβάνα.
Πρέπει να μιλήσουμε για τον παππού Άντι.
Ο Άντι παραλίγο να διώξει την Τζιάνα στην πρώτη αξιολόγηση,
αλλά ταυτόχρονα με φρόντισε στο πρώτο μπλοκάρισμα.
Κύκλε, μήνυμα.
"Ο Άντι κι εγώ έχουμε μια δυνατή σχέση
από την αρχή,
αλλά ακόμα υπάρχουν ερωτηματικά γύρω του.
#ΤιΣκέφτεσαι;"
-Αυτό μ' αρέσει πολύ. -Μ' αρέσει.
Αν κι έχω ερωτηματικά γύρω από τον Άντι,
δεν θέλω να φύγει
γιατί αυτό θα τα χαλούσε όλα
στην αντρική ομάδα που έχω μ' αυτόν και τον Ντάριαν.
Ελπίζω να τείνει πιο πολύ προς την απόφαση να τον κρατήσουμε.
Μήνυμα.
"Προφανώς, ο Άντι με μπλόκαρε το πρώτο βράδυ.
Φατσούλα που κλαίει.
Όμως, μου έγραψε για να ζητήσει συγγνώμη και να μου εξηγήσει.
#ΕίμαιΑναποφάσιστη".
Είναι η αλήθεια. Όλα όσα λέμε είναι αλήθεια.
Εντάξει. Και αυτή έχει αμφιβολίες για τον Άντι,
άρα έχουμε την ίδια γνώμη όταν πρόκειται για τον Άντι.
Το νόημα εδώ είναι να αναλύσουμε την απάντηση του Κέβιν.
Και αυτός είναι λίγο καχύποπτος.
Μήνυμα. "Η Σαβάνα, από την άλλη,
δεν είχε την τσίπα να γράψει για να εξηγηθεί".
-Ναι, μ' αρέσει. -"#ΑντίχειραςΠροςΤαΚάτω".
Ναι. Αποστολή μηνύματος.
"#ΑντίχειραςΠροςΤαΚάτω".
Σαβάνα, γιατί δεν απολογήθηκες, όπως έκανε ο Άντι;
Να πάρει. Έλεος, είναι η σύζυγός μου στον Κύκλο.
Μήνυμα.
"Με τη Σαβάνα έχουμε χτίσει μια δυνατή σχέση
και εν τέλει κάναμε μια συμμαχία.
#ΔικαιοσύνηΓιαΤηΣαβάνα".
-Μάλλον θα είναι ο Άντι. -Μάλλον ο Άντι.
-Απλώς δεν περίμενα… Ναι. -Να αγαπά τη Σαβάνα.
Αν συμβιβαστούμε να κρατήσουμε τη Σαβάνα εδώ,
τότε θα μείνει και η Ρέιτσελ. Τόσο απλό.
Μήνυμα.
"Άρα, μας μένει η Ρέιτσελ".
"Ως τώρα, έχω δημιουργήσει σχέση με όλους, εκτός από τη Ρέιτσελ.
Άσε που μου φαίνεται πολύ #Ύποπτη".
Λοιπόν, Κέβιν, η Ρέιτσελ θα μείνει.
Μήνυμα. "Συμφωνώ ότι διαφωνώ.
Η Ρέιτσελ είναι συμπατριώτισσά μου και δεν θα φύγει".
"#ΑςΣυμβιβαστούμε".
Τι κι αν είστε συμπατριώτισσες;
Ποιος νοιάζεται; Μπορεί να λέει ψέματα.
Προφανώς, ο Κέβιν αγαπά τη Σαβάνα. Εμείς αγαπάμε τη Ρέιτσελ. Έχουμε συμμαχία.
Άρα, μένει να μπλοκαριστεί ο Άντι.
Είμαστε πρόθυμοι για συμβιβασμό.
Να το αναγνωρίσεις αυτό, Κέβιν. Θα έπρεπε…
-Να το εκτιμήσεις. -Ναι.
Μη δείχνεις τα χαρτιά σου, φίλε. Μας έδειξες πολλά.
Ποτέ δεν δείχνεις τον άσο σου.
Ο δικός μου είναι στο μανίκι. Ο δικός σου, στο κούτελό σου.
Μήνυμα.
"Πώς θα ήταν αυτός ο συμβιβασμός;
Ερωτηματικό".
Μήνυμα.
"Η Ρέιτσελ και η Σαβάνα μένουν
και ο Άντι μπλοκάρεται.
-#ΕίναιΟΜόνος…" -"…ΜονοςΤρόπος".
Τι;
Με τίποτα.
Γι' αυτό κάνεις ένα βήμα τη φορά.
Δεν χτίζεις συμμαχίες με όλους από την τρίτη μέρα.
Ακριβώς. Είναι χαζός. Είσαι χαζός, Κέβιν.
Αν μπλοκάρω τον Άντι,
αυτό θα χαλάσει όλη την αντρική συμμαχία μου.
Δεν υπάρχει περίπτωση.
Αν μπλοκάρω τον Άντι, ο Ντάριαν θα τσαντιστεί.
Στην τελική, κυνηγώ το χρήμα. Κυνηγώ εκατό χιλιάρικα.
Δεν είναι κάτι προσωπικό.
Είναι δουλειά.
Κύκλε, μήνυμα.
"Τζιάνα, σου απέδειξα την αφοσίωσή μου
όταν σε προσκάλεσα στο αποκλειστικό VIP πάρτι.
Ο Άντι θα μείνει". Όλα κεφαλαία στο "Θα μείνει".
Δεν σου χρωστάμε τίποτα γιατί μας κάλεσες στο πάρτι.
Εσύ το επέλεξες. Και δεν αποφασίζεις μόνος.
Δεν θα χάσουμε την ισχυρότερη συμμαχία μας επειδή το λες εσύ.
-Δεν πρόκειται. -Λυπάμαι, Τζιάνα.
Δεν θα σηκωθώ από αυτήν την καρέκλα μέχρι να σε πείσω
ότι πρέπει να φύγει η Ρέιτσελ.
Κέι Φερν, ελπίζω να μην ήπιες πολύ νερό.
Θα μείνεις εδώ για καιρό.
Οι ινφλουένσερ είναι σε αδιέξοδο.
Οι νέοι, ασφαλείς από μπλοκάρισμα, σκοτώνουν την ώρα.
Κι όσοι κινδυνεύουν βράζουν στην αβεβαιότητα.
Ξέρετε τι θα τους καθησυχάσει; Μια κουβεντούλα.
-"Συνομιλία απειλούμενων". -"Η συνομιλία απειλούμενων άνοιξε".
"Απειλούμενοι"; Γιατί το λες αυτό για μένα;
Είναι το κλαμπ των αποτυχημένων;
Μάλλον κανείς δεν έχει όρεξη για πλάκες τώρα.
Πρέπει να μάθω γιατί ο Κέβιν είναι τόσο δημοφιλής.
Θέλω να μάθω τι μου διαφεύγει. Μήνυμα.
"Ειλικρινά, λατρεύω την Τζιάνα και κατανοώ γιατί βγήκε τόσο ψηλά.
Όμως, ο Κέβιν μού βγάζει κάτι ύποπτο.
Τι μου διαφεύγει; Ερωτηματικό".
Αποστολή μηνύματος. Πλύθηκα. Είμαι έτοιμη για δράση.
Είμαι ειλικρινής. Ελπίζω να εκτιμηθεί.
Αμάν! Τι εννοείς; Ο Κέβιν μού βγάζει κάτι καλό, οπότε…
Δεν μ' αρέσει αυτό.
Ο Κέβιν είναι ο δικός μου, οπότε απλώς θα το αγνοήσω αυτό.
Τα λέει έξω από τα δόντια. Το σέβομαι.
Όμως, καλή μου, αυτό μου δείχνει ότι δεν παίζεις με το μυαλό.
Είναι προφανές γιατί ο Κέβιν έχει υψηλή βαθμολογία.
Κύκλε, μήνυμα.
"Η υψηλή βαθμολογία του Κέβιν δεν είναι κουλή.
Διοργάνωσε το πάρτι καλωσορίσματος".
Αποστολή.
Ίσως έτσι βοηθήσω τη Ρέιτσελ. Ρώτησε τι της διαφεύγει.
Έκανε το πάρτι. Να τι σου διαφεύγει.
Κι ο λόγος που σου διαφεύγει είναι ότι είσαι ηλικιωμένη
και δεν είσαι η Ρέιτσελ, αλλά δεν πειράζει.
Θα κάνουμε ότι δεν το ξέρω ακόμα.
Ακριβώς. Κοινή λογική.
Είναι προφανές.
Πίστευα ότι κάπως εξηγείται η βαθμολογία του,
αλλά ακόμα θέλω να μάθω αν κι άλλος τον θεωρεί ύποπτο.
Ας μη μάθουν ότι είμαστε έτσι.
Επιπλέον, στηρίζω το φιλαράκι μου.
Εντάξει, Κύκλε, μήνυμα. "Ο Κέβιν μού φαίνεται καλός.
Χθες περάσαμε τέλεια.
Κάλεσε και την Τζιάνα για να της φτιάξει το κέφι
μετά το μπλοκάρισμα.
#ΞηγημένοςΤύπος".
Κύκλε, αποστολή μηνύματος.
Μα είναι ξηγημένος.
Όλοι κατανοούν τη θέση του Κέβιν, εκτός από τη Ρέιτσελ.
Φάση Κέβιν: "Τζιάνα, λυπήθηκα που μπλοκαρίστηκες, οπότε σε κάλεσα".
Είναι διαγωνισμός δημοτικότητας, αλλά είναι παιχνίδι. Παίξε το παιχνίδι.
Κι αυτό είναι διαγωνισμός δημοτικότητας.
Είναι η σοφία της ηλικίας. Συνειδητοποιείς ότι έχεις λίγο χρόνο να βρεις απαντήσεις.
Πρέπει να δουλέψεις γρήγορα.
Μήνυμα. "Ντάριαν,
λες η πρόσκληση στην Τζιάνα να ήταν απλώς στρατηγική; Σκεφτική φατσούλα".
"#ΠρέπειΝαΜάθουμε.
-#ΑςΠαίξουνΟιΠαίκτες". -"#ΑςΠαίξουνΟιΠαίκτες".
Πρώτον, μην ξεμπροστιάζεις έτσι τον δικό μου. Γιατί τον στρίμωξες;
Ξέρετε κάτι; Μήνυμα… Μπούχτισα!
Μήνυμα. "#ΝαιΕίμαιΑυτήΗΣκρόφα".
Αποστολή μηνύματος!
Αμάν, βρε Ρέιτσελ!
Αυτό δεν θα της βγει σε καλό, αν καταφέρει να μείνει.
Γουστάρω τον τσαμπουκά.
Ωραία. Κύκλε, μήνυμα.
"Εντάξει, τότε. #HBIC. Βασικά, όντως είναι πολύ καλή ερώτηση.
Στον Κύκλο, ποτέ δεν ξέρεις στ' αλήθεια.
#ΕρωτήσειςΠουΘέλουνΑπαντήσεις.
Αλλά μπράβο στη Ρέιτσελ που επιτέλους έδειξε λίγο χαρακτήρα".
Κύκλε, αποστολή μηνύματος.
Ήξερε τι σήμαινε το "HBIC" σήμερα;
-Επι… "HBIC". Επικεφαλής σκρόφα! -Γουστάρω, άντρας με πληρωμένη απάντηση.
Ξέρετε κάτι; Νομίζω πως το να είμαι σκρόφα λειτουργεί υπέρ μου.
Ο Ντάριαν γουστάρει τη μαγκιά της Ρέιτσελ.
Οπότε, μπουμ! Άντε να σε δούμε, Ρέιτσελ.
Δεν θέλω να μαλώσω με τη Ρέιτσελ, αλλά μ' αρέσει που την ξεμπρόστιασαν.
Νομίζω ότι όλοι συμπαθούν τον Κέβιν.
Μήνυμα. "Ουάου.
Βρίσκω πολύ αυθεντικό τον Κέβιν και τον έχω καψουρευτεί λιγάκι.
Ραγισμένη καρδιά".
"Ελπίζω να αποφασίσει σωστά απόψε".
"#ΔώστεΜιαΕυκαιρίαΣτονΈρωτα".
Σαβάνα, είσαι τόσο αθώα.
Νομίζω ότι η καψούρα με τον Κέβιν… Όχι.
Όλοι είναι με το μέρος του Κέβιν τώρα.
Θέλω να υπερασπιστώ τον Κέβιν, αλλά όχι να τρέξω να τον σώσω
γιατί δεν ξέρω αν αυτός με σώζει με όσα κάνει τώρα.
Ας δείξω κάποιο συναίσθημα. Αφού όλοι είναι κατά της Ρέιτσελ,
θέλω να πάω με τα νερά τους.
Οπότε, μήνυμα.
"Ο Ντάριαν τα λέει έξω από τα δόντια.
Με τη Σαβάνα ξέρουμε ότι ο Κέβιν κι η Τζιάνα δυσκολεύονται απόψε.
Μάλλον θα είναι εξίσου αγχωμένοι μ' εμάς". Αποστολή.
Θεέ μου.
-Μπράβο το φιλαράκι μου. -Μπράβο, Άντι.
Μαζί σου, Άντι.
Πάμε.
Οι άντρες αλληλοστηρίζονται.
Μήνυμα. "Ο Κύκλος δεν είναι για τους αδύναμους".
Αποστολή μηνύματος!
Θεέ μου!
Ρέιτσελ, τι διάολο;
"Είμαι αυτή η σκρόφα".
Και τώρα το ξέρετε όλοι. Βάλτε τα μαζί μου, λοιπόν.
Νομίζω ότι σκάβει τον τάφο της.
Τους κάνεις όλους να αντιπαθούν τον τσαμπουκά σου,
αν μείνεις.
Αρχικά νόμιζα ότι είσαι μπέιμπι σίτερ.
Μου είχες δώσει μια έντονη εντύπωση γι' αυτό προχθές. Και τώρα,
σαν να λες "Στα τέτοια μου, σκρόφα".
Μάλιστα. Ας απομακρυνθούμε από αυτήν την εστία έντασης.
Το δεξί μου μάτι παίζει.
Ινφλουένσερ, μας μένουν δύο λεπτά. Πήρατε μια απόφαση, έτσι;
Μάλιστα. Φαίνεται ότι καταλήξαμε σε ένα συμπέρασμα.
Η απόφασή μας λήφθηκε κι είναι οριστική.
-"Ειδοποίηση!" -Θεέ μου!
"Ειδοποίηση!"
"Οι ινφλουένσερ πήραν την απόφασή τους".
Αυτό είναι. Κάποιος θα φύγει τώρα.
Κέβιν, ελπίζω να με έσωσες.
Δεν αισθάνομαι καλά.
Φοβάμαι μήπως ο Κέβιν δεν μας στήριξε.
Φοβάμαι μήπως η Τζιάνα είχε άχτι στον Άντι
κι ήθελε εκδίκηση. Φοβάμαι μήπως την πήρε.
Είμαι έτοιμη.
Είμαι ικανοποιημένη με το πώς έπαιξα.
Μακάρι να είναι η Ρέιτσελ. Αλήθεια.
Άνοιξε τη συνομιλία του Κύκλου.
Θα ξεράσω.
Ιδρώνω πιο πολύ τώρα ως ινφλουένσερ παρά όταν ήμουν στο διαμέρισμα.
Κύκλε, άνοιξε τη συνομιλία του Κύκλου.
Έχουν μαζευτεί όλοι.
Κανείς τους δεν ξέρει τι τρελό πράγμα πρόκειται να συμβεί.
Θέλω τον Σαμ πιο κοντά. Πραγματικά σε χρειάζομαι.
Λέγε. Άντε.
Κύκλε, μήνυμα…
Ο Κέβιν γράφει!
-Να χαρείς, Κέβιν. -Στήριξε το φιλαράκι σου.
"Έπρεπε να πάρουμε μια δυσκολότατη απόφαση.
Νιώθω απαίσια".
Η Τζιάνα θα τον έπεισε να μπλοκάρουν τον Άντι ή τη Σαβάνα.
Αυτό ελπίζω.
"Ο λόγος που επιλέξαμε αυτό το άτομο
είναι ότι, δυστυχώς,
με την Τζιάνα χρειάστηκε να συμβιβαστούμε".
Αν ήταν συμβιβασμός,
αυτό θα πει ότι ο ένας χρειάστηκε να αφήσει τη συμμαχία του.
-Αυτό φοβόμουν. -"Το άτομο που θα μπλοκάρουμε είναι…"
-Ας μην είμαι εγώ. -Θεέ μου.
-Με τρελαίνει, έτσι; -Δεν είμαι καλά.
Κύκλε…
Μην το κάνεις.
Αποστολή.
Αμάν!
Υποτιτλισμός: Λιουμπίνκα Δημητρόβα